(6 ก.ย.) โฆษกสำนักพระราชวังแถลงในวันนี้ว่า เจ้าหญิงคิโกะ พระชายาพระชนมายุ 39 ชันษาของเจ้าชายอากิชิโนะ พระราชโอรสพระองค์ที่สองของสมเด็จพระจักรพรรดิอากิฮิโตะ ทรงมีพระประสูติกาลเป็นพระโอรส ซึ่งมีน้ำหนักแรกประสูติค่อนข้างน้อย คือ 2,558 กรัม เมื่อเวลา 08.27 น. เช้านี้ตามเวลาท้องถิ่น หรือ 06.27 น.ตามเวลาในไทยสร้างความปลื้มปิติให้กับบรรดาพสกนิกรทั่วประเทศเพราะเป็นการประสูติของรัชทายาทเพศชายพระองค์แรกของราชวงศ์ญี่ปุ่นในรอบ 40 ปี และช่วยคลี่คลายความวิตกเรื่องการสืบทอดราชบัลลังก์ ซึ่งกฎมณเฑียรบาลของญี่ปุ่นระบุไว้ว่าต้องเป็นเพศชายเท่านั้นเจ้าหญิงคิโกะเสด็จเข้าห้องผ่าตัดที่โรงพยาบาลเอกชนไอกุ ในกรุงโตเกียว เมื่อเวลาหลังจาก 08.00 น.เช้าวันนี้ตามเวลาท้องถิ่นเล็กน้อย ซึ่งตรงกับ 06.00 น. เช้านี้ตามเวลาในไทย เพื่อรับการถวายการผ่าตัดทาง และเจ้าชายอากิชิโนะได้เสด็จไปที่โรงพยาบาลก่อนหน้าการถวายการผ่าตัด เพื่อประทับอยู่กับพระชายา เจ้าหญิงคิโกะซึ่งทรงมีพระธิดา 2 พระองค์ เสด็จเข้าโรงพยาบาลตั้งแต่เมื่อ 16 สิงหาคม และก่อนหน้านี้ เพศของทารกในพระครรภ์ถูกปิดเป็นความลับของทางสำนักพระราชวัง
พระชายาพระชนมายุ 39 ชันษาของเจ้าชายอากิชิโนะ มีพระนามว่าอะไร 
เจ้าหญิงคิโกะ